Document ID: 32005R1856

UREDBA KOMISIJE (ES) št. 1856/2005
z dne 14. novembra 2005
o spremembi Uredbe (ES) št. 1291/2000 o določitvi skupnih podrobnih pravil za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode glede proizvodov, za katere je treba predložiti dovoljenje
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2358/71 z dne 26. oktobra 1971 o skupni ureditvi trga za semena (1), in zlasti člena 4(2) Uredbe,
ob upoštevanju Uredbe Sveta (ES) št. 865/2004 z dne 29. aprila 2004 o skupni ureditvi trga za oljčno olje in namizne oljke ter o spremembi Uredbe (EGS) št. 827/68 (2), in zlasti člena 10(4) Uredbe,
ob upoštevanju naslednjega:
(1)
Četrta alinea člena 5(1) Uredbe Komisije (ES) št. 1291/2000 (3) določa, da se ne zahteva nobeno dovoljenje in ne more biti predloženo za izvedbo dejavnosti, ki se nanašajo na količine, ki ne presegajo tistih, navedenih v Prilogi III k tej uredbi.
(2)
V sektorju semen je Uredba Komisije (ES) št. 2081/2004 z dne 6. decembra 2004 o določitvi pravil za sporočanje informacij, potrebnih za izvajanje Uredbe Sveta (EGS) št. 2358/71 o skupni ureditvi trga za semena (4), razveljavila Uredbo Komisije (EGS) št. 1117/79 z dne 6. junija 1979 o določitvi proizvodov v sektorju semen, za katere velja sistem uvoznih dovoljenj (5), iz česar sledi, da hibridi koruze in sorga, namenjeni za setev, niso več v sistemu uvoznih dovoljenj.
(3)
V sektorju za oljčno olje in namizne oljke člen 10(3) Uredbe (ES) št. 865/2004 določa, da se lahko sprejme sklep o uvedbi dovoljenj za vsak izvoz proizvodov iz točke a) člena 1, če se to izkaže za potrebno za uskladitev z razvojem trga. V drugih primerih se izvozno dovoljenje za te proizvode ne zahteva.
(4)
Prilogo III k Uredbi (ES) št. 1291/2000 je torej treba ustrezno spremeniti.
(5)
Ukrepi, predvideni v tej uredbi, so v skladu z mnenjem Upravljalnega odbora za semena in mnenjem Upravljalnega odbora za oljčno olje in namizne oljke -
SPREJELA NASLEDNJO UREDBO:
Člen 1
Priloga III k Uredbi (ES) 1291/2000 se spremeni:
1.
v Delu B - sektor za olja in masti - se del z naslovom „Izvozno dovoljenje z vnaprejšnjo določitvijo nadomestila ali brez (Uredba Komisije (ES) št. 2543/95)“ črta;
2.
Del J - sektor semen - se črta.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 1. novembra 2005.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. novembra 2005

Labels: 3
6